stanford-oval/wikipedia huggingface dataset:
โปรตีนเซลล์เดียว

สไปรูไลนา
โปรตีนเซลล์เดียว (อังกฤษ: single cell protein; SCP) เป็นโปรตีนที่ผลิตได้จากจุลินทรีย์ โดยจุลินทรีย์จะมีลักษณะการเจริญเป็นเซลล์เดียวหรือเส้นใย ไม่เกิดเป็นเนื้อเยื่อ จุลินทรีย์ที่นิยมนำมาผลิตโปรตีนเซลล์เดียวในปัจจุบันคือ สไปรูไลนา (Spirulina sp.) เพราะมีโภชนาการทางอาหารสูง และมีคุณสมบัติทางการแพทย์  เช่น ลดคลอเรสเตอรอล เพิ่มจุลินทรีย์ที่มีประโยชน์ แก้ไขภาวะขาดแคลนอาหารในเด็ก ยับยั้งไวรัสเอดส์  เป็นต้น ประเทศญี่ปุ่นเป็นประเทศแรกที่มีการผลิตสาหร่ายในระดับทางการค้าเมื่อ พ.ศ. 2503 โดยทำการเลี้ยงสาหร่าย Chlorella  sp.  ต่อมาในพ.ศ. 2513 การเพาะเลี้ยงสาหร่ายสไปรูไลนาทางการค้าเริ่มขึ้นที่แถบทะเลสาบเทกโกโก ประเทศเม็กซิโก และแพร่หลายไปทั่วโลก
เปาบุ้นจิ้น คดีพิสดาร

| เปาบุ้นจิ้น คดีพิสดาร Mysterious Cases of Judge Bao |
| --- | --- |
กำกับโดย: เฉิน ฉีจุน จิน เอ๋าซุน
แสดงนำ: จิน เชาฉฺวิน เจียว เอินจวิ้น ฟ่าน หงซวน
ดนตรีแก่นเรื่องเปิด: "Bao Qingtian" (包公奇) ขับร้องโดย หยาง ปิงจง
ประเทศแหล่งกำเนิด: ไต้หวัน
ภาษาต้นฉบับ: จีนแมนดาริน
จำนวนตอน: 22
การผลิต
ความยาวตอน: 45 นาที
ออกอากาศ
เครือข่าย: สถานีโทรทัศน์ทีทีวี เอเชียเทลิวิชัน
ออกอากาศ: 1 มิถุนายน ค.ศ. 1994 (1994-06-01) – 14 กันยายน ค.ศ. 1994 (1994-09-14)
เปาบุ้นจิ้น คดีพิสดาร (อังกฤษ: Mysterious Cases of Judge Bao จีน: 包公奇案) เป็นละครโทรทัศน์ของฮ่องกงที่ออกอากาศในปี 2000 ภาคต่อของละครโทรทัศน์เรื่อง "เปาบุ้นจิ้น ภาคออกล้างมลทินทั่วหล้า" ละครประกอบด้วยสามตอนย่อยคือ "ศึกสองตระกูลใหญ่", "ประหารกงซุน" และ "ปมรักหักสวาท" ซึ่งเป็นสามคดีแปลกที่สำคัญในเรื่อง ลิขสิทธิ์การออกอากาศของไต้หวันถูกซื้อโดย Taiwan Television Corporation ลิขสิทธิ์ในการแพร่ภาพกระจายเสียงของฮ่องกงถูกซื้อโดย Asia Television และออกอากาศทางสถานีท้องถิ่น
เนื้อเรื่องย่อ > ตอนที่ 1: ศึกสองตระกูลใหญ่

แม่ทัพทั้งสองในชานโจวมักจะขัดแย้งกันระหว่างสองตระกูลเสมอ ใต้เท้าเปาจึงไขคดีประหลาดนี้จนคลี่คลาย โชคดีกว่านั้นที่ในที่สุดลูกทั้งสองก็แต่งงานกันและแก้ปัญหาของทั้งสองครอบครัวได้อย่างสมบูรณ์ ความไม่พอใจที่ทั้งสองมีก็หมดลงไป
เนื้อเรื่องย่อ > ตอนที่ 2: ประหารกงซุนเช่อ

กงซุน เช่อ กลับไปที่บ้านเกิดของเขาและค้นพบความลับของ หาน กุ้ยอิง คนรักเก่า ว่าเมื่อ 16 ปีที่แล้วแม่นางกุ้ยอิงฆ่าพี่ชายของกงซุนเช่อตายโดยไม่ได้ตั้งใจ เพื่อเก็บเป็นความลับ กงซุนเช่อจึงออกหน้ามารับผิดแทน ทำให้ใต้เท้าเปาโกรธท่านกงซุนมาก แล้วเรื่องราวจะจบลงอย่างไร
เนื้อเรื่องย่อ > ตอนที่ 3: ปมรักหักสวาท

จั่ว ซิ่วเหวิน ปราชญ์ที่ไม่ค่อยดีไปปักกิ่งเพื่อสอบ พักอยู่ที่บ้านของ หลี่ ฉิงฟู่ เพื่อนของพ่อ  และตกหลุมรักนางหลี่ เหวินหรง น่าเสียดาย ในคืนวันที่เขาออกเดทกับแม่นางหลี่ นางก็ถูกสังหาร ดังนั้นจั่ว ซิ่วเหวินจึงถูกใส่ร้ายว่าเป็นฆาตกร ทำให้ใต้เท้าเปาต้องสืบหาหลักฐานเพื่อไขคดีประหลาดนี้ และในที่สุด จั่ว ซิ่วเหวินและ เหยินหง สาวใช้ของแม่นางเหวินหรงก็แต่งงานกัน
นักแสดง > นักแสดงนำ

จิน เฉาฉวิน รับบท เปา เจิ่ง
ฟ่าน หงซวน รับบท กงซุน เช่อ
เจียว เอินจวิ้น รับบท จั่น เจา
หวัง ซี่หยู รับบท หวัง เฉา
หลิว เย่ห์ติ รับบท หม่า ฮั่น
หวง ลี่ซิน รับบท จาง หลง
ก๊วะ เลี่ยง รับบท เจ้า หู่
จาง จิง รับบท หลานสาวท่านเปา
หลี่ คุน รับบท เปา ซิ่ง
โปรตีนหนาม

ภาพจำลองตัวไวรัส SARS-CoV-2 ที่เป็นสาเหตุของโควิด-19 แสดงส่วนของโปรตีนหนามสีส้มและสีแดง
แบบจำลองภาพพิมพ์สามมิติของโปรตีนหนามของ SARS-CoV-2
โปรตีนหนาม (อังกฤษ: spike protein) หรือ เพโพลเมอร์ (อังกฤษ: peplomer) เป็นโครงสร้างหนึ่งของไวรัสชนิดมีเปลือกหุ้ม สร้างจากไกลโคโปรตีน มีลักษณะเป็นปุ่มยื่นออกมาจากชั้นไขมันแบบสองชั้นของเปลือกหุ้มไวรัส โครงสร้างนี้มีหน้าที่สำคัญในกระบวนการที่ทำให้ไวรัสสามารถเข้าไปในเซลล์และทำให้เกิดการติดเชื้อได้ โดยโปรตีนหนามจะจับกับตัวรับบนผิวเซลล์ของเซลล์ผู้ป่วย ทำให้ตัวไวรัสยึดติดกับเยื่อหุ้มเซลล์ ชักนำให้เกิดการหลอมรวมกันระหว่างเปลือกหุ้มของไวรัสและเยื่อหุ้มเซลล์ของผู้ป่วย และส่งแคปซิดที่มีสารพันธุกรรมของไวรัสเข้าไปในซัยโตพลาสซึมของเซลล์ผู้ป่วยได้ นอกจากนี้ยังอาจมีบทบาทอื่น เช่น กระตุ้นให้เกิดการจับตัวของเลือด (hemagglutinating activity) หรือมีการทำงานแบบเอนไซม์ เช่น neuraminidase ได้อีกด้วย โครงสร้างโปรตีนหนามนี้ถือเป็นแอนติเจนชนิดหนึ่ง
ชื่อ "โปรตีนหนาม" อาจทำให้เกิดมโนภาพผิดๆ ว่าโครงสร้างนี้มีส่วนแหลมชี้ออกมาด้านนอกของไวรัส หรืออาจสามารถไป "ทิ่มแทง" เซลล์ร่างกายได้ อันที่จริงแล้วโครงสร้างของโปรตีนหนามมีลักษณะค่อนไปทางโค้งมน หรือแบน หรือเหมือนปุ่มยื่น มากกว่า
โปรตีนเวย์

ขวดบรรจุโปรตีนเวย์ที่มีจำหน่ายทางการค้า
โปรตีนเวย์ (อังกฤษ: Whey protein) คือ โปรตีนที่สกัดได้มาจากหางนมวัว โดยนมวัวที่คัดแยกจากกระบวนการทำเนยแข็งมาสกัดส่วนที่เป็นคาร์โบไฮเดรตและไขมัน ออกให้เหลือส่วนที่เป็นโปรตีนบริสุทธิ์ จากนั้นนำมาผ่านกระบวนการทำให้แห้งเพื่อให้อยู่ ในรูปผง โปรตีนเวย์ เป็นแหล่งโปรตีนที่มีความสมบูรณ์ซึ่งเป็นแหล่งรวมกรดอะมิโน (ที่เป็นหน่วยย่อยของโปรตีน) ที่ร่างกายสามารถย่อยได้ง่าย และดูดซึมไปใช้ได้อย่างรวดเร็ว
โปรสตาแกลนดิน อานาลอก

ซินทีติก โปรสตาแกลนดิน อานาลอก (อังกฤษ: prostaglandin analogue) ที่นิยมแพร่หลายคือ มิโสโปรสตอล (misoprostol) ใช้รักษาแผลในกระเพาะอาหาร แผลในลำไส้เล็กส่วนต้น (duodenum) ในกรณีที่ยาอื่นใช้ไม่ได้ผล
โปรดักชัน ไอ.จี

| --- | --- |

สำนักงานใหญ่
ชื่อเดิม: I.G Tatsunoko
อุตสาหกรรม: อนิเมะ, ภาพยนตร์, รายการทีวี, วิดีโอเกม
ก่อตั้ง: 15 ธันวาคม ค.ศ. 1987
ผู้ก่อตั้ง: มิตสึฮิซะ อิชิกาวะ ทากายูกิ โกโตะ
สำนักงานใหญ่: โคกูบุนจิ กรุงโตเกียว 
พื้นที่ให้บริการ: ทั่วโลก
รายได้: 5,440 ล้านเยน (2006)
พนักงาน: 120 (ธ.ค. 2012)
บริษัทแม่: IG Port 
เว็บไซต์: www.production-ig.co.jp
โปรดักชัน ไอ.จี (อังกฤษ: Production I.G) เป็นสตูดิโอและผู้ประกอบการด้านอนิเมะของญี่ปุ่น มีสำนักงานใหญ่ในโคกูบุนจิ กรุงโตเกียว ก่อตั้งขึ้นในปีค.ศ. 1987 ในชื่อว่า IG Tatsunoko Limited ถือเป็นสตูดิโอสาขาหนึ่งของ Tatsunoko Productions คำว่า IG มาจากชื่อผู้ก่อตั้งทั้งสองคือ อิชิกาวะและโกโตะ อย่างไรก็ตาม อิชิกาวะชอบเรียก IG เป็นภาษาญี่ปุ่นว่า "อิสึตโมะ เก็งกิ" (สบายดีทุกเมื่อยาม) ต่อมาในปี 1998 บริษัทได้เปลี่ยนชื่อเป็น Production I.G
โปรดักชัน ไอ.จี ได้มีส่วนร่วมในการสร้างอนิเมะมาแล้วไม่ต่ำกว่า 100 เรื่อง ผลงานที่โดดเด่นที่สุดคือ ปฏิวัติหัตถ์ราชัน, ไซโค พาส ถอดรหัสล่า, อีเดน ออฟ ดิ อีสท์, โกสต์ อิน เดอะ เชลล์ และ ตำนานวีรบุรุษแห่งกาแล็กซี: ดี น็อย เธเซอ
โปรตีโนพลาสต์

พลาสติดแต่ละชนิด
โปรตีโนพลาสต์ (บางครั้งเรียกว่า โปรตีโอพลาต์ อะลิวโรพลาสต์ และอลิวโรนาพลาสต์ อังกฤษ: proteoplast, aleuroplast, aleuronaplast) เป็นออร์แกเนลล์พิเศษที่พบเฉพาะในเซลล์พืช โปรติโนพลาสต์จัดอยู่ในประเภทของออร์แกเนลล์ที่เรียกว่าพลาสติด เนื่องจากโปรตีโนพลาสต์ขาดรงควัตถุ จึงถูกจัดไว้เป็นลิวโคพลาสต์ มีโปรตีนที่อยู่ในรูปผลึก และสามารถเป็นสถานที่ที่เกี่ยวข้องกับกิจกรรมของเอนไซม์โปรตีนเหล่านั้น โปรติโนพลาสต์พบได้ในเมล็ดพืชหลายชนิดเช่น บราซิลนัต ถั่วลิสง ฯลฯ แม้ว่าพลาสติดทั้งหมดล้วนมีโปรตีนที่มีความเข้มข้นสูง แต่โปรติโนพลาสต์กลับถูกระบุในทศวรรษที่ 1960 และ 1970 ว่ามีอินคลูชันที่เป็นโปรตีนขนาดใหญ่รวมอยู่ด้วย ซึ่งสามารถมองเห็นได้ด้วยกล้องจุลทรรศน์แบบใช้แสงและกล้องจุลทรรศน์อิเล็กตรอน
หนังสือเล่มหนึ่งที่เขียนในปี 2007 ระบุว่าไม่มีงานวิจัยทางวิทยาศาสตร์ในช่วง 25 ปีก่อนหน้านี้ตีพิมพ์เกี่ยวกับโปรตีโนพลาสต์
โปรเกรสซีฟ

โปรเกรสซีฟ (อังกฤษ: progressive) คือความละเอียดของโทรทัศน์ชนิดหนึ่ง อักษรคือ p โปรเกรสซีฟจะเนียนกว่าอินเตอร์เลซ เพราะจะสแกนเส้นโทรทัศน์จากบนลงล่างรวดเดียวจบ คือ 1,2,3,4, จนถึงเส้นสุดท้าย เช่น 1,2,3,4, - 1080 เรียกว่า 1080p ,1,2,3,4, - 720 เรียกว่า 720p เป็นต้น  ความละเอียดแบบโปรเกรสซีฟนี้มีในยูทูบด้วย สรุปก็คือ ภาพโปรเกรสซีฟดีกว่าภาพอินเตอร์เลซ
เป้าหมายการพัฒนาสหัสวรรษ

เป้าหมายการพัฒนาสหัสวรรษ (อังกฤษ: Millennium Development Goals, ย่อ: MDGs) เป็นเป้าหมายการพัฒนาระหว่างประเทศแปดข้อซึ่งสถาปนาระหว่างการประชุมสุดยอดแห่งสหัสวรรษของสหประชาชาติในปี 2543 หลังรับปฏิญญาแห่งสหัสวรรษของสหประชาชาติ รัฐสมาชิกสหประชาชาติทั้ง 189 ประเทศในขณะนั้น (ปัจจุบันมี 193 ประเทศ) และองค์การระหว่างประเทศอย่างน้อย 23 องค์การผูกมัดจะช่วยเหลือให้บรรลุเป้าหมายการพัฒนาสหัสวรรษดังต่อไปนี้ภายในปี 2558
เพื่อลดจำนวนผู้ขาดสารอาหารลงครึ่งหนึ่ง
เพื่อบรรลุประถมศึกษาสากล (universal primary education)
เพื่อส่งเสริมความเท่าเทียมทางเพศและการเพิ่มอำนาจสตรี
เพื่อลดภาวะการตายของเด็ก
เพื่อส่งเสริมสุขภาพมารดา
เพื่อต่อสู้กับโรคเอดส์ มาลาเรียและโรคอื่น
เพื่อประกันความยั่งยืนของสิ่งแวดล้อม
เพื่อส่งเสริมความเป็นหุ้นส่วนทั่วโลกสำหรับการพัฒนา
ควรดู

เป้าหมายของการพัฒนาที่ยั่งยืน
แหล่งข้อมูลอื่น

United Nations Millennium Declaration
MDGs ด้านสาธารณสุข เก็บถาวร 2012-04-02 ที่ เวย์แบ็กแมชชีน
ศูนย์ความเป็นเลิศเพื่อ MDGs
The Millennium Goals เว็บสหประชาชาติ
เป่ย์จิงฮฺวานอิ๋งหนี่

| "เป่ย์จิงฮฺวานอิ๋งหนี่"> เพลงโดยรวมศิลปิน.จากอัลบั้ม The Official Album for the Beijing 2008 Olympic Games |
| --- | --- |
ภาษา: แมนดาริน
วางจำหน่าย: 17 เมษายน ค.ศ. 2008 (2008-04-17)
บันทึกเสียง: ค.ศ. 2008
สตูดิโอ: หลายแห่ง
แนวเพลง: แมนโดป็อป
ความยาว: 6:58
ค่ายเพลง: ไชนาเรเคิร์ด
ผู้ประพันธ์ดนตรี: เสี่ยว เคอ (小柯)
ผู้ประพันธ์เนื้อเพลง: อัลเบิร์ต เหลิ่ง

มิวสิกวิดีโอ
"เป่ย์จิงฮฺวานอิ๋งหนี่" ที่ยูทูบ
 
เป่ย์จิงฮฺวานอิ๋งหนี่ (จีนตัวย่อ: 北京欢迎你; จีนตัวเต็ม: 北京歡迎你; พินอิน: Běijīng huānyíng nǐ; "เป่ย์จิงต้อนรับเธอ"; อังกฤษ: Beijing Welcomes You) เป็นเพลงพิเศษที่แต่งขึ้นในวาระที่กรุงเป่ย์จิง สาธารณรัฐประชาชนจีน ได้เป็นเจ้าภาพจัดการแข่งขันกีฬาโอลิมปิกฤดูร้อน ในปี ค.ศ. 2008 เป็นเพลงภาษาจีนกลาง บรรจุอยู่ในอัลบัมเพลงประกอบการแข่งขันครั้งนี้
เป่ย์จิงฮฺวานอิ๋งหนี่ เผยแพร่เป็นครั้งแรกในวาระ 100 วันนับถอยหลังสู่โอลิมปิกฤดูร้อน 2008 โดยเป็นการร่วมร้องกันของหลากหลายศิลปินทั้งนักแสดง, นักร้องชาวจีนและชาวเอเชียตะวันออกมากมาย ทั้งจากจีนแผ่นดินใหญ่, ไต้หวัน, ฮ่องกง, ญี่ปุ่น, สิงคโปร์ และเกาหลีใต้
เพลงมีความยาวเกือบ 7 นาที มิวสิกวิดีโอประกอบถ่ายทำในสภานที่สำคัญหลายแห่งของกรุงเป่ย์จิง เช่น กำแพงเมืองจีน, จตุรัสเทียนอันเหมิน, พระราชวังต้องห้าม, หอสักการะฟ้า, สนามกีฬารังนก และยังแสดงให้เป็นถึงศิลปะวัฒนธรรมของชาวจีนอีกด้วย เช่น การทำว่าว, การแสดงเปลี่ยนหน้ากาก, งิ้วปักกิ่ง, ไท้เก็ก
ศิลปิน

(บางส่วน)
เฉินหลง
เริ่น เสียนฉี
หวง เสี่ยวหมิง
ม่อ เหวินเหว่ย
ช่าย อี้หลิน
เซียะ ถิงฟง
สีว์ รั่วเซวียน
เฉิน คุน
จาง นารา
เฉิน อี้ซวิ่น
หวัง ลี่หง
หาน เกิง
เจย์ซี ชาน
เหอ รุ่นตง
แหล่งข้อมูลอื่น

เว็บไซต์อย่างเป็นทางการ (จีน) ที่ เวย์แบ็กแมชชีน  (archived กันยายน 6, 2008).
แปซิฟิกเกมส์ 2015

| --- | --- |
เมืองเจ้าภาพ: พอร์ตมอร์สบี
ประเทศ:  ปาปัวนิวกินี
ประเทศเข้าร่วม: 24
นักกีฬาเข้าร่วม: 3,796[ต้องการอ้างอิง]
ชนิด: 299 รายการใน 28 กีฬา
พิธีเปิด: 4 กรกฎาคม ค.ศ. 2015
พิธีปิด: 18 กรกฎาคม ค.ศ. 2015
ประธานพิธีเปิด: เจ้าชายแอนดรูว์ ดยุกแห่งยอร์ค
นักกีฬาปฏิญาณ: เดสลิน ซินิว
ผู้ตัดสินปฏิญาณ: ซูซาน บาเบา
ผู้จุดคบเพลิง: ดีก้า ทูอา
สนามกีฬาหลัก: เซอร์ จอห์น กีส สเตเดียม
← นูเมอา 2011อาเปีย 2019 →
แปซิฟิกเกมส์ 2015 (อังกฤษ: 2015 Pacific Games) หรือที่เรียกว่า พอร์ตมอร์สบี 2015 (อังกฤษ: Port Moresby 2015) หรือ POM 2015  เป็นการจัดการแข่งขันแปซิฟิกเกมส์ ครั้งที่ 15 จัดขึ้นที่พอร์ตมอร์สบี, ประเทศปาปัวนิวกินี ตั้งแต่วันที่ 4 ถึง 18 กรกฎาคม ค.ศ. 2015 นับเป็นการจัดการแข่งขันครั้งที่ 3 ที่พอร์ตมอร์สบี
นักกีฬามากกว่า 3,700 คนจาก 22 ประเทศสมาคมแปซิฟิกเกมส์ รวมถึงผู้เข้าร่วมเป็นครั้งแรกของประเทศออสเตรเลีย และ นิวซีแลนด์ ด้วยชุดเหรียญรางวัลเกือบ 300 ชุด การแข่งขันดังกล่าวมีกีฬา 28 ชนิด โดย 19 ชนิดอยู่ในการแข่งขันโอลิมปิกฤดูร้อน 2016 เฉพาะกีฬาฟุตบอลของผู้ชายเท่านั้นที่เป็นการแข่งขันรอบคัดเลือกโดยตรงสำหรับริโอ 2016 การแข่งขันกีฬาครั้งนี้จัดขึ้นในสนาม 14 แห่งในเมืองเจ้าภาพ
ปาปัวนิวกินี ประเทศเจ้าภาพ เป็นเจ้าเหรียญทองเป็นครั้งที่สอง โดยคว้าเหรียญทองมากที่สุด (88) และเหรียญรางวัลโดยรวมมากที่สุด (217) นิวแคลิโดเนียจบการแข่งขันที่อันดับสอง นับเป็นครั้งที่สามที่ดินแดนฝรั่งเศสล้มเหลวในการได้อันดับแรก ตาฮิติได้อันดับสาม ตูวาลูได้รับเหรียญทองเป็นครั้งแรกในการแข่งขัน และทีมที่เปิดตัวครั้งแรกจากออสเตรเลียและนิวซีแลนด์ได้รับเหรียญรางวัลในกีฬาแปซิฟิกเกมส์เป็นครั้งแรก รวมทั้งเหรียญทอง
ตารางสรุปเหรียญรางวัล

ประเทศเจ้าภาพ
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ปาปัวนิวกีนี* | 88 | 69 | 60 | 217 |
| 2 |  นิวแคลิโดเนีย | 60 | 50 | 56 | 166 |
| 3 |  ตาฮีตี | 39 | 34 | 41 | 114 |
| 4 |  ฟีจี | 33 | 45 | 37 | 115 |
| 5 |  ซามัว | 17 | 23 | 11 | 51 |
| 6 |  ออสเตรเลีย | 17 | 19 | 11 | 47 |
| 7 |  นาอูรู | 7 | 10 | 5 | 22 |
| 8 |  หมู่เกาะโซโลมอน | 7 | 6 | 15 | 28 |
| 9 |  ตองงา | 7 | 1 | 9 | 17 |
| 10 |  หมู่เกาะคุก | 6 | 7 | 15 | 28 |
| 11 |  กวม | 3 | 3 | 7 | 13 |
| 12 |  คิริบาส | 3 | 1 | 5 | 9 |
| 13 |  อเมริกันซามัว | 3 | 1 | 4 | 8 |
| 14 |  ไมโครนีเชีย | 3 | 1 | 0 | 4 |
| 15 |  วานูวาตู | 2 | 8 | 12 | 22 |
| 16 |  เกาะนอร์ฟอล์ก | 2 | 3 | 2 | 7 |
| 17 |  นิวซีแลนด์ | 1 | 9 | 10 | 20 |
| 18 |  วอลิสและฟูตูนา | 1 | 1 | 5 | 7 |
| 19 |  ตูวาลู | 1 | 0 | 3 | 4 |
| 20 |  นีวเว | 0 | 1 | 1 | 2 |
| 20 |  ปาเลา | 0 | 1 | 1 | 2 |
| 22 |  หมู่เกาะมาร์แชลล์ | 0 | 0 | 5 | 5 |
| 23 |  โตเกเลา | 0 | 0 | 0 | 0 |
| 23 |  หมู่เกาะนอร์เทิร์นมาเรียนา | 0 | 0 | 0 | 0 |
| รวม (24 ประเทศ) | รวม (24 ประเทศ) | 300 | 293 | 315 | 908 |
เปปเปอร์ (หุ่นยนต์)

| --- | --- |
เปปเปอร์
ปีของการสร้าง: 2014 prototype
เว็บไซต์: www.aldebaran.com/en/a-robots/who-is-pepper
เปปเปอร์ (อังกฤษ: Pepper) เป็นหุ่นยนต์ฮิวมานอยด์ที่ผลิตโดยแอลเดบาแรน โรบอติกส์และซอฟต์แบงก์ โมบายล์ ซึ่งออกแบบมาให้สามารถอ่านอารมณ์ของผู้คนได้ ซึ่งถูกเปิดตัวเมื่อวันที่ 5 มิถุนายน พ.ศ. 2557 และจากนั้นอีกหนึ่งวันต่อมา มันถูกเอามาแสดงที่ร้านโทรศัพท์มือถือซอฟต์แบงก์สาขาต่าง ๆ ในประเทศญี่ปุ่น โดยมีการวางแผนไว้ว่า จะวางจำหน่ายเปปเปอร์ในเดือนกุมภาพันธ์ พ.ศ. 2558 ในราคาสุด 198,000 เยน (ประมาณ 64,660 บาท) ที่ร้านค้าซอฟต์แบงก์ โมบายล์ในประเทศญี่ปุ่น
การออกแบบ

ส่วนศีรษะของหุ่นยนต์จะมีไมโครโฟนติดตั้งไว้อยู่ 4 ตัว และกล้องคมชัดสูงติดตั้งไว้อยู่ 2 ตัว (ในส่วนปากและส่วนหน้าผาก) และมีเซนเซอร์ตรวจจับความลึกสามมิติ (อยู่ด้านหลังของตา) และยังมีไจโรสโคปในส่วนของเนื้อตัวและเซนเซอร์ตรวจจับการสัมผัสในส่วนหัวและส่วนมือด้วย
จุดประสงค์

เปปเปอร์ไม่ใช่หุ่นยนต์ที่สำหรับใช้งานภายในบ้าน แต่เปปเปอร์นั้น ตั้งใจจะ "ทำให้ผู้คนมีความสุข" รวมทั้งชอบเล่นกับผู้คน และทำความรู้จักผู้คนในโลกภายนอกด้วย โดยผู้สร้างเปปเปอร์หวังว่าเหล่านักพัฒนาหุ่นยนต์อิสระจะสร้างคอนเทนต์ใหม่ เพื่อให้นำมาใช้กับเปปเปอร์ได้
จุดประสงค์ > ข้อมูลจำเพาะ

| Pepper |
| --- | --- |
Dimensions:  Height: 1.20 เมตร (4 ฟุต)  Depth: 425 มิลลิเมตร (17 นิ้ว)  Width: 485 มิลลิเมตร (19 นิ้ว) 
Weight: 28 กิโลกรัม (62 ปอนด์)
Battery: Lithium-ion battery Capacity: 30.0Ah/795Wh Operation time: approx. 12hrs (when used at shop)
Display: 10.1-inch touch display
Head: Mic x 4, RGB camera x 2, 3D sensor x 1, Touch sensor x 3
Chest: Gyro sensor x 1
Hands: Touch sensor x 2
Legs: Sonar sensor x 2, Laser sensor x 6, Bumper sensor x 3, Gyro sensor x 1
Moving parts: Degrees of motion Head (2°), Shoulder (2° L&R), Elbow (2 rotations L&R), Wrist (1° L&R), Hand with 5 fingers (1° L&R), Hip (2°), Knee (1°), Base (3°) 20 Motors
Platform: NAOqi OS
Networking: Wi-Fi: IEEE 802.11 a/b/g/n (2.4GHz/5GHz） Ethernet x1 (10/100/1000 base T)
Motion speed: Up to 3 กิโลเมตรต่อชั่วโมง (2 ไมล์ต่อชั่วโมง)
Climbing: Up to 1.5 เซนติเมตร (0.6 นิ้ว)
ดูเพิ่ม

มานาฟ (หุ่นยนต์)
นาโอ (หุ่นยนต์)
แหล่งข้อมูลอื่น

Pepper - Aldebaran Robotics เก็บถาวร 2015-10-06 ที่ เวย์แบ็กแมชชีน
Robot - SoftBank Group
Pepper special website เก็บถาวร 2020-09-24 ที่ เวย์แบ็กแมชชีน (ญี่ปุ่น)
Pepper developer website เก็บถาวร 2017-07-22 ที่ เวย์แบ็กแมชชีน (ญี่ปุ่น)
โปรอีโวลูชันซ็อกเกอร์ 2008

| โปรอีโวลูชันซ็อกเกอร์ 2008 |
| --- | --- |
ปกเกม โปรอีโวลูชันซ็อกเกอร์ 2008
ผู้พัฒนา: โคนามิ
ผู้จัดจำหน่าย: โคนามิ
ชุด: โปรอีโวลูชันซ็อกเกอร์
เครื่องเล่น: PlayStation 2, PlayStation 3, PlayStation Portable, Wii, Nintendo DS, Xbox 360, Windows
วางจำหน่าย: นินเท็นโด DS JP: 25 ตุลาคม 2007 EU: 1 กุมภาพันธ์ 2008 AU: 7 มีนาคม 2008 NA: 11 มีนาคม 2008เพลย์สเตชัน 2, เพลย์สเตชัน 3 & เอกซ์บอกซ์ 360 EU: 26 ตุลาคม 2007 AU: 8 พฤศจิกายน 2007 JP: 22 พฤศจิกายน 2007 AS: 22 พฤศจิกายน 2007 (PS3) NA: 11 มีนาคม 2008วินโดวส์ EU: 26 ตุลาคม 2007 AU: 21 พฤศจิกายน 2007เพลย์สเตชัน พอร์เทเบิล JP: 24 มกราคม 2008 EU: 29 กุมภาพันธ์ 2008 AU: 7 มีนาคม 2008 NA: 11 มีนาคม 2008วี JP: 21 กุมภาพันธ์ 2008 NA: 18 มีนาคม 2008 EU: 28 มีนาคม 2008 AU: 17 เมษายน 2008โทรศัพท์ EU: 2008
แนว: เกมกีฬา
รูปแบบ: เล่นคนเดียว, เล่นหลายคน, เล่นออนไลน์
โปรอีโวลูชันซ็อกเกอร์ 2008 (อังกฤษ: Pro Evolution Soccer 2008) หรือ PES2008 เป็นวิดีโอเกมฟุตบอลอยู่ในเกมชุด Pro Evolution Soccer ของโคนามิ ซึ่งได้เปิดตัวอย่างเป็นทางการในวันที่ 18 มิถุนายน พ.ศ. 2550 สำหรับระบบปฏิบัติการวินโดส์ วี นินเทนโด DS เพลย์สเตชัน 3 เพลย์สเตชัน 2 เพลย์สเตชัน พอร์ทเอเบิ้ล และเอกซ์บ็อกซ์ 360
สำหรับเวอร์ชันเดโม่ ของเกมในแพลตฟอร์มเพลย์สเตชัน 3 นั้นมีให้ดาวน์โหลดจากเพลย์สเตชัน สโตร์ บนแพลตฟอร์มเอกซ์บ็อกซ์ 360 ได้วางไว้ที่ตลาดเอกซ์บ็อกซ์ไลฟ์รวมถึงเวอร์ชันพีซีด้วย
เปรียว อวอร์ด

เปรียว อวอร์ด (อังกฤษ: Priew Awards) เป็นรางวัลที่นิตยสารเปรียว มอบให้แก่ 10 บุคคลคุณภาพแห่งปี ที่ประสบความสำเร็จสมควรได้รับยกย่อง เป็นแบบอย่างของสังคม โดยมีเกณฑ์พิจารณาต่าง ๆ เช่น เป็นผู้มีบุคลิกดี และมีความสามารถ มีจิตใจดี ภาพพจน์ในสังคมดี มนุษยสัมพันธ์ดี มีส่วนช่วยเหลือสังคม และประสบความสำเร็จอย่างโดดเด่นในแต่ละสาขาวิชาชีพ โดยเริ่มต้นมอบรางวัลครั้งแรกใน ปี ค.ศ. 2000 (พ.ศ. 2543) ที่ถือเป็นการเริ่มต้นสหัสวรรษใหม่
รางวัล เปรียว อวอร์ด 2006

รางวัลเปรียว อวอร์ด 2006 มี พลเอกสุรยุทธ์ จุลานนท์ องคมนตรีเป็นผู้มอบรางวัล เมื่อวันที่ 13 กันยายน พ.ศ. 2549 ที่โรงแรมโอเรียนเต็ล ในปีนี้รางวัลออกเป็น 5 สาขา มีผู้ได้รับรางวัล 5 บุรุษ 5 สตรี ดังนี้
ศุภชัย เจียรวนนท์ ประธานคณะผู้บริหาร True Corporation
ชฎาทิพ จูตระกูล กรรมการผู้จัดการบริษัทสยามพิวรรธน์
นิกรเดช พลางกูร นักการทูต กระทรวงการต่างประเทศ
ผศ.ดร.มาณวิกา อินทรทัต รองคณบดี คณะเศรษฐศาสตร์ มหาวิทยาลัยเกษตรศาสตร์
ชมะนันทน์ วรรณวินเวศร์ ผู้ประกาศข่าวสถานีโทรทัศน์ โมเดิร์นไนน์ทีวี
มีสุข แจ้งมีสุข ผู้ประกาศข่าว สถานีวิทยุโทรทัศน์ ช่อง 3 และพิธีกรรายการผู้หญิงถึงผู้หญิง
ธีรเดช วงศ์พัวพันธ์ ศิลปิน นักแสดง
ศรัยฉัตร กุญชร ณ อยุธยา ศิลปิน นักแสดง
ธีรเทพ วิโนทัย นักฟุตบอลทีมชาติไทย
รัชนีวรรณ บูลกุล เลขาธิการคณะกรรมการอำนวยการคณะกรรมการสเปเชียลโอลิมปิกแห่งประเทศไทย
รางวัล เปรียว อวอร์ด 2005

รางวัล "เปรียว อวอร์ด 2005" มี คุณหญิงสุดารัตน์ เกยุราพันธุ์ รัฐมนตรีว่าการกระทรวงเกษตรและสหกรณ์ ในขณะนั้น เป็นผู้มอบรางวัล
กรณ์ จาติกวณิช สมาชิกสภาผู้แทนราษฎร กรุงเทพมหานคร พรรคประชาธิปัตย์
สราวุฒิ มาตรทอง นักแสดงและนักเขียน
เรืองวิทย์ นันทาภิวัฒน์ กรรมการผู้จัดการบริษัท หลักทรัพย์จัดการกองทุนอยุธยาเจเอฟ
เจษฎ์ โทณวณิก นักกฎหมายทรัพย์สินทางปัญญา
จิตตนาถ ลิ้มทองกุล ผู้บริหารหนังสือพิมพ์ผู้จัดการ
แคทลีน มาลีนนท์ กิจโอธาน ผู้บริหาร บีอีซี เวิลด์ จำกัด (มหาชน)
สุธาสินี พุทธินันทน์ นักร้องและนักแสดง
นวลพรรณ ล่ำซำ กรรมการผู้จัดการ บริษัท เมืองไทยประกันภัย
พลอย จริยะเวช คอลัมนิสต์ นักเขียน และนักแปลชื่อดัง
กอบกาญจน์ วัฒนวรางกูร ผู้บริหาร บริษัท โตชิบา ไทยแลนด์ จำกัด
รางวัลเปรียว อวอร์ด 2004

รางวัล "เปรียว อวอร์ด 2004" มี พล.อ.พิจิตร กุลละวณิชย์ องคมนตรี เป็นประธานมอบรางวัล เมื่อ วันที่ 26 กรกฎาคม พ.ศ. 2547 ที่ โรงแรมโอเรียนเต็ล
น.พ.ธีรวุฒิ คูหะเปรมะ ผู้อำนวยการสถาบันมะเร็งแห่งชาติ
ดร.นรินทร์ กรินชัย เลขาธิการและนักจิตวิทยาอาวุโส มูลนิธิศูนย์ฮอตไลน์
อนุทิน ชาญวีรกูล รัฐมนตรีช่วยว่าการกระทรวงสาธารณสุข
ดนัย จันทร์เจ้าฉาย นักบริหารและนักเขียนแห่งเอ็มดีเค (บริษัทพีอาร์เอเยนซี่)
สรยุทธ สุทัศนะจินดา พิธีกรข่าว
ดร.สุทธาภา อมรวิวัฒน์ ที่ปรึกษาคณะกรรมาธิการเศรษฐกิจ การพาณิชย์ และอุตสาหกรรมวุฒิสภา
ยิ่งลักษณ์ ชินวัตร กรรมการผู้อำนวยการ บริษัท แอดวานซ์ อินโฟร์ เซอร์วิส จำกัด (มหาชน) น้องสาว พ.ต.ท.ทักษิณ ชินวัตร
สุกัญญา วนิชจักร์วงศ์ กรรมการผู้จัด การบริษัทคอลวัน ในเครือสามารถ กรุ๊ป
ศันสนีย์ นาคพงศ์ อดีตผู้ประกาศข่าว ที่เข้าสู่วงการเมือง และดำรงตำแหน่ง รองโฆษกประจำสำนักนายกรัฐมนตรี
อิสสริยา วิรัชศิลป์ ดีไซเนอร์ เจ้าของแบรนด์ Inspired by Inner Complexity
รางวัลเปรียว อวอร์ด 2002

การมอบรางวัลเปรียว อวอร์ด 2002 จัดขึ้นที่ โรงแรมโซฟิเทล เซ็นทรัลพลาซ่า พร้อมกับการตัดสินการประกวด เปรียว Super Model Contest 2002 มีผู้ได้รับรางวัลในปีนี้ได้แก่
ดร.อัญจลา จารุมิลินท ผู้อำนวยการโรงเรียนทับทอง ภรรยา สมพันธ์ จารุมิลินท ผู้บริหารยูบีซี
นิดา เจริญพานิช ผู้บริหาร บริษัท เอ็มเว็บ (ประเทศไทย) จำกัด
นิโคล เทริโอ นักร้อง นักแสดง
กฤษดา สุโกศล แคลป์ ศิลปินดนตรี
นพ.ประกิตเผ่า ทมชิตชงค์ เจ้าของและผู้บริหารสถาบันกวดวิชา แอพพลายด์ ฟิสิกส์
รางวัลเปรียว อวอร์ด 2001

ฝน ธนสุนทร นักร้องหญิงแนวลูกทุ่ง
ดร.ณหทัย ทิวไผ่งาม ผู้บริหารโรงเรียนทิวไผ่งาม และรองโฆษกประจำสำนักนายกรัฐมนตรี
โปรตอน วาจา

| โปรตอน วาจา |
| --- | --- |

ภาพรวม
บริษัทผู้ผลิต: โปรตอน
เริ่มผลิตเมื่อ: พ.ศ. 2543 - 2554
แหล่งผลิต: มาเลเซีย: Shah Alam, Selangor
ตัวถังและช่วงล่าง
ประเภท: รถยนต์นั่งขนาดเล็ก (Compact Car)
รูปแบบตัวถัง: ซีดาน 4 ประตู
โครงสร้าง: Front-engine, front-wheel drive
แพลตฟอร์ม: Proton GX
รุ่นที่คล้ายกัน: โตโยต้า โคโรลล่า ฮอนด้า ซีวิค นิสสัน ซันนี่/ทีด้า/ซิลฟี มาสด้า 323/3 มิตซูบิชิ แลนเซอร์ ซูบารุ ลีออน/อิมเพรสซ่า ซูซูกิ เอสทีม/เอริโอ/SX4 ไดฮัทสุ อัพพลอส อีซูซุ เจมินิ ฮุนได เอลันตร้า/ไอ30 เกีย ซีเฟีย/เซราโต้/ฟอร์เต้ แดวู นิวบีรา/ลาเซ็ตติ เชฟโรเลต ครูซ ฟอร์ด เอสคอร์ท/เลเซอร์/โฟกัส ดอดจ์ ดาร์ท ไครสเลอร์ นีออน โฟล์กสวาเกน กอล์ฟ/เจ็ตตา สโกด้า ออกตาเวีย เซียท โทเลโด เฟียต บราโว/ลิเนีย เปอโยต์ 308/408 ซีตรอง ZX/เอ็กซ์ซาร่า/C4/DS4 โอเปิล คาเด็ท/แอสตร้า เรโนลต์ แมกเกน/ฟลูเอนซ์ บีเอ็มดับเบิลยู 1 ซีรีส์ เมอร์เซเดส-เบนซ์ เอ-คลาส วอลโว่ S40/V40 เฌอรี่ A3/A5/E5 เกรตวอล โวลีคซ์ C30
ระบบส่งกำลัง
เครื่องยนต์: 1.6 L 4G18 SOHC I4 1.6 L CamPro S4PH DOHC I4 1.6 L CamPro CPS DOHC I4 1.8 L F4P DOHC I4 2.0 L 6A12 DOHC V6 (Chancellor only)
ระบบเกียร์: 5-speed manual 4-speed automatic
ระยะเหตุการณ์
รุ่นก่อนหน้า: ไม่มี
รุ่นต่อไป: โปรตอน อินสไปรา
โปรตอน วาจา (อังกฤษ: Proton Waja) เป็นรถยนต์นั่งขนาดเล็ก (Compact Car) ผลิตโดยโปรตอน เริ่มผลิตเมื่อเดือนสิงหาคมปี พ.ศ. 2543 และเลิกผลิตเมื่อปี พ.ศ. 2554 รวมระยะเวลา 11 ปี โดยมีโปรตอน อินสไปรา (อังกฤษ: Proton Inspira) ถือเป็นรถยนต์มาเลเซียคันแรกที่ออกแบบโดยโปรตอนเอง แทนที่จะนำรถรุ่นต่างๆ ของมิตซูบิชิและซีตรองมาประทับตราโปรตอนขาย คำว่า วาจา ในภาษามลายูแปลว่าเหล็ก เพื่อแสดงว่ารถยนต์โปรตอนจะต้องมีคุณภาพเทียบเท่ารถจากประเทศต่างๆ ให้ได้ เพราะก่อนหน้านี้ รถยนต์โปรตอนไม่สามารถเทียบกับคู่แข่งต่างชาติได้เลย ในสหราชอาณาจักรจะใช้ชื่อว่า โปรตอน อิมเปี้ยน (อังกฤษ: Proton Impian) ในภาษามลายูแปลว่าความฝัน เริ่มวางจำหน่ายในสหราชอาณาจักรเมื่อปี พ.ศ. 2544 สำหรับด้านงานวิศวกรรมจะยังคงใช้ร่วมกับ Volvo และ Mitsubishi Motors เหมือนเดิม โดยใช้งานวิศวกรรมจากมิตซูบิชิรุ่น Carisma ส่วนเครื่องยนต์จะมี 3 ขนาดคือเครื่องยนต์เบนซิน 1.6 ,1.8 และ 2.0 ลิตร โดยในช่วงแรกจะใช้เครื่องยนต์ 1.6 และ 2.0 ลิตรจากมิตซูบิชิ ก่อนจะเปลี่ยนมาใช้เครื่องยนต์ 1.6 ลิตรซึ่งเป็นเทคโนโลยีจากรถโลตัส ประเทศอังกฤษ ตระกูล Campro และเครื่องยนต์ 1.8 ลิตรจากเรโนลต์ ระบบเกียร์เป็นเกียร์ธรรมดาและเกียร์อัตโนมัติ ในมาเลเซียวาจาพอจะมียอดขายได้เรื่อยๆ ก่อนจะเลิกผลิตภายในปี พ.ศ. 2554 โดยมีโปรตอน อินสไปราเข้ามาจำหน่ายเป็นการทดแทน ซึ่งเป็นการนำ Mitsubishi Lancer EX มาประทับตราโปรตอนออกจำหน่าย
ประวัติ

โปรตอน วาจา ก่อนปรับโฉม
โปรตอน วาจา 1.6 ปรับโฉมครั้งที่ 1
โปรตอน วาจา 1.6 Premium ปรับโฉมครั้งที่ 2
เปเปอร์มาริโอ: เดอะเธาเซินเยียร์ดอร์

| เปเปอร์มาริโอ: เดอะเธาเซินเยียร์ดอร์ |
| --- | --- |

ผู้พัฒนา: Intelligent Systems
ผู้จัดจำหน่าย: นินเทนโด
กำกับ: เรียวตะ คาวาเดะ
อำนวยการผลิต: ชิเงรุ มิยาโมโตะ Ryouichi Kitanishi
ศิลปิน: Chie Kawabe
เขียนบท: ฮิโรโนบุ ซูซูกิ มิซาโอะ ฟูกูดะ
แต่งเพลง: โยชิโตะ ฮิราโนะ ยูกะ สึจิโยโกะ ซากิ ฮารุยามะ
ชุด: เปเปอร์มาริโอ
เครื่องเล่น: เกมคิวบ์
วางจำหน่าย: JP: July 22, 2004 THA: August 11, 2004 NA: October 11, 2004 EU: November 12, 2004 AU: November 18, 2004
แนว: เล่นตามบท
รูปแบบ: เดี่ยว
เปเปอร์มาริโอ: เดอะเธาเซินเยียร์ดอร์ (อังกฤษ: Paper Mario: The Thousand-Year Door) เป็นวิดีโอเกมเล่นตามบทบาทที่ผลิตในปีค.ศ. 2004 ด้วยIntelligent Systems และเผยแพร่โดยนินเทนโดไว้สำหรับเกมคิวบ์. เดอะเธาเซินเยียร์สดอร์ เป็นเกมที่สองในซีรีส์ เปเปอร์มาริโอ
การผลิตและเผยแพร่

ก่อนที่จะเผยแพร่เกมนี้ เกมนี้ถูกยืนยันว่าจะมีภาคต่อของเกม เปเปอร์มาริโอ สำหรับนินเท็นโด 64 ซึ่งรู้จักกันในญี่ปุ่นว่า มาริโอสตอรี 2 และในอเมริกาเหนือว่า เปเปอร์มาริโอ 2 ในภาพตัวอย่างของเกมนี้ในงานE3 2004; ได้แสดงถึงประสาทฮูกเทลล์ และด่านโบนัสของบาวเซอร์. ตัวเกมเผยแพร่ในอเมริกาเหนือในวันที่ 11 ตุลาคม ค.ศ.2004
ในปีค.ศ.2008 ทางมอร์แกนครีกโปรดักชันส์ ได้ฟ้องร้องต่อนินเทนโดในข้อหาใช้เพลง "ยูอาร์โซคูล" (You're So Cool) จากภาพยนตร์ โรมานซ์ ห่ามเดือด ในโฆษณาเกมโดยไม่ได้รับอนุญาต ซึ่งหลังจากนั้นหกวัน ทางมอร์แกนครีกได้ยกเลิกการแจ้งความ หลังจากทางนินเทนโดได้กล่าวว่า ทางบริษัทได้เซ็นสัญญาเรื่องลิขสิทธิแล้ว
การตอบรับ

ทางยูโรเกมเมอร์กล่าวว่า "[มัน] คล้ายกับ นีโม...ปลาเล็ก หัวใจโต๊...โต มากกว่า ไฟนอลแฟนตาซี" นักวิจารณ์บางคนกล่าวว่าตอนต้นของเกมเนื้อเรื่องดำเนินไปช้ามาก.
ในสัปดาห์แรกของการเผยแพร่ในญี่ปุ่น เกมนี้กลายเป็นเกมที่ขายดีที่สุด โดยขายในประเทศญี่ปุ่นไป 409,000 อัน และ 1.23 ล้านอันในอเมริกาเหนือ
แหล่งข้อมูลอื่น

Official Paper Mario: The Thousand-Year Door website (via WayBack Machine)
Paper Mario: The Thousand-Year Door at RPGClassics